6.Španija je vlogo vložila v okviru meril za pomoč iz člena 4(2), ki odstopajo od meril iz člena 4(1)(b) uredbe o ESPG, ki zahteva vsaj 500 delavcev, ki so postali presežni v referenčnem obdobju devetih mesecev v podjetjih, ki delujejo v istem gospodarskem sektorju na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici.

5.Vloga se nanaša na 339 delavcev, ki so postali presežni v gospodarskem sektorju, razvrščenem v oddelek 5 NACE Revizija 2 (Pridobivanje premoga). Do odpustov je prišlo v regiji na ravni NUTS 2 Castilla y León (ES41).

4.Španija je vlogo EGF/2017/001 ES/Castilla y León mining vložila 20. januarja 2017, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in od Španije 3. februarja 2017 zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge, ta rok pa se izteče 9. junija 2017.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

15.Reorganizacija in preusmeritev sektorja premogovništva v Španiji v letih pred gospodarsko in finančno krizo sta bili namenjeni dajanju prednosti ohranitvi dobičkonosnejših rudarskih družb. Vendar pa ni bilo mogoče predvideti znatnega znižanja cen premoga (za skoraj 60 %), ki ga je povzročila gospodarska recesija in zaradi katerega je domača proizvodnja premoga postala nedobičkonosna. Število premogovniških družb, ki so delovale v regiji Castilla y León, se je zmanjšalo za 25 %, saj se je v obdobju 2010–2016 zaradi znižanja cen in zmanjšanja proizvodnje premoga zaprlo deset od teh premogovniških družb.

14.V Španiji sta proizvodnja in uvoz premoga sledila trendu, ki je bil podoben trendu proizvodnje in uvoza premoga na ravni EU. Vendar sta bila v Španiji izrazitejša trend zmanjševanja proizvodnje in trend povečevanja uvoza. V obdobju 2010–2015 se je proizvodnja premoga v Španiji zmanjšala za 63,3 % (z 8,35 na 3,06 milijona ton). V regiji Castilla y León, ki so jo prizadeli odpusti, je bilo zmanjšanje proizvodnje premoga še izrazitejše (86,27 %). Leta 2014 se je uvoz premoga v Španijo v primerjavi z letom 2010 povečal za 36,76 % (tj. za 20 odstotnih točk več kot se je povečal uvoz premoga v EU).

13.Obseg uvoza premoga iz držav, ki niso članice EU, se je povečal, saj se je cena premoga znižala. Cene so se znižale predvsem zaradi šibkega svetovnega gospodarstva in manjšega povpraševanja zaradi upočasnitve industrijske proizvodnje v Aziji (zlasti na Kitajskem) ter prevelike ponudbe na Kitajskem, ki je bila posledica množičnega kopanja premoga v prvem desetletju stoletja. Vrednost valute glavnih izvoznikov premoga se je znižala v primerjavi z ameriškim dolarjem, zato so se cene še dodatno znižale. Tako se je prodajna cena premoga v Evropi znižala s 120 EUR/tono (sredi leta 2011) na 50 EUR/tono (leta 2015). Zaradi tega znižanja cen so številni rudniki premoga v EU postali nedobičkonosni, kar je povzročilo njihovo zaprtje.

11.Proizvodnja premoga na ravni EU se je v obdobju 2005–2015 zelo zmanjšala. Leta 2005 je evropska proizvodnja premoga znašala 198,8 milijona toe, leta 2015 pa 145,3 milijona toe. To pomeni, da se je proizvodnja zmanjšala za 26,9 %. Proizvodnja premoga se je v obdobju 2005–2010 stalno zmanjševala (–17,9 %), leta 2011 se je nekoliko povečala (+1,7 %), nato pa se je v obdobju 2012–2015 spet stalno zmanjševala (–14,4 %). V istem obdobju se je svetovna proizvodnja premoga povečala za 26,3 %, in sicer s 3 033,6 milijona toe leta 2005 na 3 830,1 milijona toe leta 2015. Zaradi tega se je zmanjšal tržni delež EU v svetovni proizvodnji premoga, ki se je s 6,6 % leta 2005 zmanjšal na 3,8 % leta 2015.

22.Decembra 2015 je bilo brezposelnih oseb za 1,03 % manj kot decembra 2010, število prebivalcev na območju pa se je v istem obdobju zmanjšalo za 8,5 %. Razvoj brezposelnosti po starostnih skupinah v teh letih kaže izrazito zmanjšanje brezposelnosti v starostni skupini 25–44 let (–11 %) in še izrazitejše zmanjšanje (–33 %) v skupini oseb, mlajših od 25 let. Enak trend je opazen pri razvoju prebivalstva po starostnih skupinah. Največje zmanjšanje števila prebivalcev je opazno pri skupini oseb, mlajših od 25 let (–22 %), sledi pa ji skupina oseb, starih 25–44 let (–17 %). V skupini oseb, starejših od 45 let, ni sprememb v številu prebivalcev (–0,08 %), brezposelnost pa se je v tej skupini povečala za približno 27 %.

21.Na rudarskem območju je stanje na področju zaposlovanja zelo slabo. Na podlagi podatkov o brezposelnosti je mogoče sklepati, da se je brezposelnost od leta 2012, tj. od najhujšega leta krize, zmanjšala. Vendar je v resnici ravno nasprotno. Na območju vse bolj primanjkuje delovnih mest in čeprav se je število brezposelnih oseb v obdobju 2010–2015 zmanjšalo, je bilo to posledica izseljevanja prebivalstva na domača ali mednarodna območja, ki ponujajo boljše zaposlitvene možnosti.

20.Rudarsko območje sestavljajo manjši kraji, od katerih jih ima 44 % 500 prebivalcev ali manj. Samo pet krajev, ki so največji na območju, ima od 5 000 do 10 000 prebivalcev. Ti kraji so pogosto na izoliranih območjih, imajo težave z mobilnostjo in povezljivostjo do cest z visoko zmogljivostjo, tehnološkimi infrastrukturami, razvojem industrijskih zemljišč itd., zlasti zato, ker so na gorskem območju.

18.Območje, ki so ga prizadeli odpusti, je rudarsko območje regije Castilla y León. Rudarsko območje sestavljajo gorske doline na severu provinc León in Palencia v Kantabrijskem gorovju ter vključuje 81 krajev, ki so gospodarsko odvisni od premogovništva (od tega jih je 31 zelo odvisnih).

17.Po navedbah Španije bi bilo treba to vlogo, čeprav je v devetmesečnem referenčnem obdobju prišlo do manj kot 500 odpustov, enačiti z vlogo na podlagi člena 4(1)(b) uredbe o ESPG zaradi izjemnih okoliščin, saj območje, ki so ga prizadeli odpusti, sestavljajo večinoma oddaljene gorske doline, ki so redko poseljene in zelo odvisne od enega gospodarskega sektorja. Zato ga je mogoče šteti za majhen trg.

16.Dogodek, ki je povzročil te odpuste, je znižanje cen premoga na domačem trgu, ki so ga povzročile nizke cene premoga na mednarodnih trgih, ki so se med drugim znižale zaradi gospodarske recesije. Zaradi trenutnih cen domača proizvodnja premoga ni dobičkonosna. Zaradi tega se je zmanjšala domača proizvodnja premoga (kot je že navedeno zgoraj) in zaprlo več premogovnikov, kar je povzročilo odpuste.

Dogodki, ki so povzročili odpuste in opustitev dejavnosti

Kategorija Število

ciljnih prejemnikov Spol: moški: 328 (96,8 %) ženski: 11 (3,2 %) Državljanstvo: državljani EU: 339 (100,0 %) državljani nečlanic EU: 0 (0,0 %) Starostna skupina: 15–24 let: 0 (0,0 %) 25–29 let: 6 (1,8 %) 30–54 let: 326 (96,2 %) 55–64 let: 7 (2,0 %) starejši od 64 let: 0 (0,0 %)

27.Poleg tega bo Španija zagotovila prilagojene storitve, sofinancirane s sredstvi iz ESPG, za do 125 mladih, ki niso zaposleni, se ne izobražujejo ali usposabljajo (NEET), mlajših od 30 let na dan vložitve vloge, saj so vsi odpusti iz odstavka 5 v regiji Castilla y León (ES41) na ravni NUTS 2, ki je upravičena v okviru pobude za zaposlovanje mladih.

28.Skupno predvideno število ciljnih prejemnikov, za katere se pričakuje, da bodo sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 464.

Upravičenost predlaganih ukrepov

29.Prilagojene storitve, ki bodo zagotovljene presežnim delavcem in mladim, ki niso zaposleni, se ne izobražujejo ali usposabljajo, vključujejo naslednje ukrepe:

–Uvodna in informativna srečanja: to je prvi ukrep, ki bo na voljo vsem ciljnim prejemnikom in vključuje splošna in individualna informativna srečanja o zahtevah glede spretnosti in usposabljanjih, o razpoložljivem svetovanju in programih usposabljanja ter o nadomestilih in spodbudah, pa tudi izdelavo profila sodelujočih delavcev in oblikovanje prilagojene poti za ponovno vključitev na trg dela.

–Karierna orientacija in poklicno svetovanje se bosta zagotavljala v celotnem obdobju izvajanja.

–Intenzivna pomoč pri iskanju zaposlitve. Ta ukrep bo vključeval intenzivno iskanje zaposlitve, kar zajema tudi iskanje lokalnih in regionalnih zaposlitvenih možnosti ter povezovanje ponudbe delovnih mest in povpraševanja po njih.

–Usposabljanje. Ta ukrep bo vključeval različne programe usposabljanja, kot je (1) usposabljanje na področju medsektorskih spretnosti in kompetenc. Ponudbe za usposabljanje bodo vključevale delavnice o tehnikah iskanja zaposlitve ter usposabljanje na področju osebnih in socialnih spretnosti, informacijskih in komunikacijskih tehnologij (IKT) ter tujih jezikov. (2) Poklicno usposabljanje. Poklicno usposabljanje bo osredotočeno na nadgrajevanje spretnosti, povezanih z rudarstvom, ki so morda pomembne za poklice v drugih gospodarskih sektorjih (kot je nadgrajevanje spretnosti za delavce, ki delajo z eksplozivi, strokovnjake, ki imajo opravka z minskimi eksplozivnimi sredstvi, in minerje), ali na krepitev spretnosti, specifičnih za sektor in delovna mesta, za sektorje, v katerih obstajajo ali se pričakuje, da se bodo pojavile možnosti, kot je usposabljanje na področju turizma in gostinstva na podeželskih območjih, usposabljanje, povezano z okoljsko obnovo rudarskih bazenov, pogozdovanjem in urejanjem krajine, bolničarji negovalci na področju oskrbe starejših in mikologijo (usposabljanje o divjih gobah, o tem, kako prepoznati užitne sorte, o trajnostnem nabiranju gob itd.). (3) Priprava za preskuse za priznanje spretnosti, pridobljenih z delovnimi izkušnjami.

–Spodbujanje podjetništva. Presežnim delavcem, ki razmišljajo o ustanovitvi svojega podjetja, bodo na voljo različne oblike podpore, kot so (1) uvodni moduli, osredotočeni na spodbujanje poslovnih pobud za samozaposlitev in na ustvarjanje poslovnih idej, (2) svetovanje o projektih in pobudah, namenjenih razvoju, pripravi in vodenju uspešnih poslovnih projektov ali projektov samozaposlovanja, (3) usposabljanje za podjetništvo, ki zajema različne stopnje procesa podjetništva, od osnovnih informacij ali prvega stika do bolj izdelanih vprašanj, kot so načrtovanje, izvajanje študij izvedljivosti, priprava poslovnih načrtov itd., (4) spremljanje pri ustanavljanju podjetja, pri čemer bo ta podpora vključevala prilagojeno mentorstvo med celotnim procesom ustanavljanja podjetja.

–Podpora za ustanavljanje podjetij. Delavci, ki bodo ustanovili lastno podjetje, bodo prejeli prispevek v višini do 15 000 EUR za kritje ustanovitvenih stroškov, naložbe v sredstva in tekoče izdatke.

–Spodbude: na voljo bodo različne spodbude. (1) Spodbuda za sodelovanje. Za spodbujanje sodelovanja pri ukrepih bodo delavci in mladi, ki niso zaposleni, se ne izobražujejo ali usposabljajo, po treh mesecih dejavnega sodelovanja in zaključku vsaj enega od ukrepov iz svojega prilagojenega svežnja ukrepov prejeli pavšalni znesek v višini 150 EUR. (2) Prispevek za potne stroške. Delavci in mladi, ki niso zaposleni, se ne izobražujejo ali usposabljajo, ki sodelujejo pri ukrepih, ki se ne izvajajo v kraju njihovega stalnega prebivališča, bodo prejeli prispevek za potne stroške, ki bo enak stroškom javnega prevoza iz njihovega kraja v kraj, kjer se izvaja ukrep. Če morajo udeleženci zaradi pomanjkanja ustreznega javnega prevoza za prevoz uporabljati svoje vozilo, bodo prejeli 0,19 EUR na kilometer. (3) Prispevek za stroške skrbnikov vzdrževanih oseb. Delavci in mladi, ki niso zaposleni, se ne izobražujejo ali usposabljajo, ki so dolžni skrbeti za druge (otroke, starejše ali invalide), bodo prejeli 15 EUR na dan sodelovanja pri ukrepih. Namen tega je kriti dodatne stroške, ki jih imajo udeleženci z oskrbo vzdrževanih oseb, da se bodo lahko udeležili usposabljanja ali drugih ukrepov. (4) Nadomestilo za usposabljanje. Udeleženci, ki so prisotni na najmanj 75 % urah usposabljanja, predvidenih na njihovi prilagojeni poti k zaposlitvi, bodo po zaključku usposabljanja prejeli nadomestilo, katerega znesek bo odvisen od števila ur usposabljanja. Nadomestilo bo znašalo od 100 EUR za krajša usposabljanja (25–50 ur) do 600 EUR za 450-urne ali daljše tečaje usposabljanja. (5) Spodbude za zaposlovanje. Delavcem, ki se bodo ponovno zaposlili, bo izplačana subvencija plače v višini 150 EUR mesečno za največ šest mesecev. (6) Spodbuda za zaposlitev. S to spodbudo se bo odpuščenim delavcem olajšala ponovna zaposlitev s pogodbo za določen ali nedoločen čas v drugem podjetju.Za ponovno zaposlitev na podlagi pogodbe za nedoločen čas bo podjetje, ki bo delavca zaposlilo, prejelo 5 000 EUR na delavca, za ponovno zaposlitev za določen čas za najmanj 6 mesecev pa bo podjetje, ki bo delavca zaposlilo, prejelo 1 000 EUR na delavca.

30.Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.

31.Španija je predložila zahtevane informacije o ukrepih, ki so za zadevna podjetja obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takšnih ukrepov.

Ocena proračuna

32.Predvideni skupni stroški znašajo 1 670 440 EUR, kar vključuje izdatke za prilagojene storitve v višini 1 603 940 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 66 500 EUR.

33.Skupni zaprošeni finančni prispevek iz ESPG je 1 002 264 EUR (60 % skupnih stroškov).

Ukrepi Predvideno število udeležencev Predvideni stroški na udeleženca

(v EUR) Predvideni skupni stroški (v EUR) Prilagojene storitve (ukrepi na podlagi člena 7(1)(a) in (c) uredbe o ESPG) Uvodna in informativna srečanja

(Programa de información y acogida) 464 328 152 240 Poklicno usmerjanje in svetovanje

(Acciones de orientación y asesoramiento) 355 284 100 800 Intenzivna pomoč pri iskanju zaposlitve

(Acciones de intermediación y gestión) 270 333 90 000 Usposabljanje

(Acciones de formación y requalificación profesional) 225 2 183 491 100 Spodbujanje podjetništva

(Programa de emprendimiento) 62 1 315 81 500 Podporo za ustanavljanje podjetij 30 12 500 375 000 Vmesni seštevek (a): Odstotek svežnja prilagojenih storitev – 1 290 640 (80,47 %) Pomoči in spodbude (ukrepi na podlagi člena 7(1)(b) uredbe o ESPG) Spodbude

(Programa de incentivos)

280 1 119 313 300 Vmesni seštevek (b): Odstotek svežnja prilagojenih storitev – 313 300 (19,53 %) Ukrepi na podlagi člena 7(4) uredbe o ESPG 1. Priprava – 18 000 2. Upravljanje – 28 500 3. Širjenje informacij in obveščanje javnosti – 8 000 4. Nadzor in poročanje – 12 000 Vmesni seštevek (c): Odstotek skupnih stroškov – 66 500 (3,98 %) Skupni stroški (a + b + c) – 1 670 440 Prispevek ESPG (60 % skupnih stroškov) – 1 002 264

34.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Španija je potrdila, da so ti ukrepi pogojeni z aktivno udeležbo ciljnih prejemnikov v dejavnostih iskanja zaposlitve ali usposabljanja.

35.Potrdila je tudi, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika.